คะ หนูขอปรึกษาหน่อยค่ะ ตอนนี้หนูมีอาการอยู่ดีๆรู้สึกอยากร้องไห้ แล้วแต่บางวันนะคะบางวันร้องเยอะ บางวันร้องน้อย บางทีก็ไม่ร้อง บางทีก็อยากอยู่คนเดียวไม่อยากคุยกะใคร แต่ก็มีคุยเล่นกะผู้คน แต่บางทีก็รู้สึกหงุดหงิดง่ายเป็นพิเศษ รู้สึกใครด่านิดหน่อยก็รู้สึกร้องไห้บ้าง ไม่ร้องบ้าง อย่างงี้หนูเป็นโรคส่วนตัวสูงหรือป่าวคะหรือว่าเป็นอะไร
สวัสดีค่ะ อาการร้องไห้บ่อย อยากอยู่คนเดียว หงุดหงิดง่าย หากเพิ่งเป็นไม่นาน และเกิดจากมีเหตุการณ์บางอย่างมากระทบจิตใจ ก็อาจเป็นแค่อาการซึมเศร้า แต่หากอาการเป็นมานานแล้ว และเป็นมากขึ้นเรื่อยๆ อาจเป็นอาการของโรคซึมเศร้าได้ ซึ่งเป็นโรคที่ประกอบด้วยการเปลี่ยนแปลงต่างๆ ดังนี้1.อารมณ์เปลี่ยนไป คือกลายเป็นคนเศร้าสร้อย หดหู่ ไม่แจ่มใส ไม่สดชื่น สะเทือนใจง่าย ร้องไห้บ่อย เบื่อหน่ายไปหมดทุกสิ่งอย่าง สิ่งที่เคยชอบทำก็ไม่ชอบทำ รู้สึกไม่มีความสุข บางคนอาจหงุดหงิด ฉุนเฉียวง่าย อารมณ์ร้อนขึ้น2. ความคิดเปลี่ยนไป มองอะไรก็รู้สึกแย่ไปหมด มองเห็นแต่ความผิดพลาดของตนเอง มองไม่เห็นอนาคต หมดหวัง ท้อแท้ รู้สึกตนเองไร้ค่า ไม่มีความมั่นใจในตัวเอง รู้สึกเป็นภาระกับคนอื่น คิดถึงเรื่องการตายอยู่บ่อยๆ หรืออาจถึงขั้นวางแผนการตายและทำร้ายตนเองได้3. สมาธิความจำแย่ลง หลงลืมง่าย จิตใจเหม่อลอย ประสิทธิภาพในการทำงานลดลง ทำงานผิดๆถูกๆ4. อาการทางกาย เช่น อ่อนเพลีย เหนื่อยล้า นอนหลับยาก หรือนอนมากไป เบื่ออาหาร น้ำหนักลด ปวดเมื่อยตัว ปวดหัว ท้องอืด ท้องผูก เป็นต้น5. การเรียนหรือการงานแย่ลง6. อาการโรคจิต มักพบในผู้ที่มีโรคซึมเศร้ารุนแรง เช่น อาการหลงผิด ประสาทหลอนในเบื้องต้น แนะนำควรเล่าให้คนใกล้ชิดฟังถึงอาการที่เราเป็นอยู่ เพื่อจะได้รับรู้ถึงความผิดปกติของเรา และควรไปจิตแพทย์เพื่อประเมินอาการ ว่าเข้าข่ายโรคซึมเศร้าหรือไม่ ซึ่งในขั้นต้น แพทย์อาจสาเหตุของโรคทางกายด้วยว่ามีอยู่หรือไม่ เช่น มีภาวะไทรอยด์ฮอร์โมนต่ำ (ก็เป้นสาเหตุที่ทำให้เกิดอรมณ์ซึมเศร้าได้) หากไม่มีโรคทางกาย การรักษา ก็มีทั้งการใช้ยา และการรักษาทางจิตบำบัดค่ะ ไม่ควรปล่อยให้อาการความรู้สึกผิดปกติต่างๆ เป็นมากขึ้นเรื่อยๆ เพราะอาจยิ่งยากต่อการรักษาได้ค่ะ